CELEX: 62017TN0742
Language: sk
Date: 2017-11-09 00:00:00
Title: Vec T-742/17: Žaloba podaná 9. novembra 2017 – Kim a iní/Rada

15.1.2018   
            
            
               SK
            
            
               Úradný vestník Európskej únie
            
            
               C 13/28
            
         Žaloba podaná 9. novembra 2017 – Kim a iní/Rada
   (Vec T-742/17)
   (2018/C 013/43)
   Jazyk konania: angličtina
   
      Účastníci konania
   
   
      Žalobcovia: Il-Su Kim (Pchjongjang, Severná kórea), Song-Sam Kang (Hamburg, Nemecko), Chun-Sik Choe (Pchjongjang), Kyu-Nam Sin (Pchjongjang) a Chun-San Pak (Pchjongjang) (v zastúpení: M. Lester, QC, S. Midwinter, QC, T. Brentnall a A. Stevenson, solicitors)
   
      Žalovaná: Rada Európskej únie
   
      Návrhy
   
   Žalobcovia navrhujú, aby Všeobecný súd:
   
               —
            
            
               zrušil nariadenie Rady 2017/1509 z 30. augusta 2017 o reštriktívnych opatreniach voči Kórejskej ľudovodemokratickej republike a o zrušení nariadenia (ES) č. 329/2007 v rozsahu, v akom sa týka žalobcov,
            
         
               —
            
            
               uložil žalovanej povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobcovia uvádzajú šesť žalobných dôvodov.
   
               1.
            
            
               Prvý žalobný dôvod založený na tom, že žalovaná neposkytla primerané a dostatočné dôvody na zápis žalobcov.
            
         
               2.
            
            
               Druhý žalobný dôvod založený na tom, že žalovaná sa dopustila zjavného pochybenia, keď dospela k záveru, že v prípade žalobcov bolo naplnené ktorékoľvek z kritérií pre zápis na napadnuté opatrenia, pričom na ich zápis nie je žiaden skutkový podklad.
            
         
               3.
            
            
               Tretí žalobný dôvod založený na tom, že žalovaná porušila právo žalobcov na rovnaké zaobchádzanie.
            
         
               4.
            
            
               Štvrtý žalobný dôvod založený na tom, že žalovaná porušila práva žalobcov na obranu, keď im neposkytla dôkazy, o ktoré sa opiera predtým, ako žalobcov opätovne zapísala.
            
         
               5.
            
            
               Piaty žalobný dôvod založený na tom, že žalovaná porušila právnu úpravu týkajúcu sa ochrany údajov.
            
         
               6.
            
            
               Šiesty žalobný dôvod založený na tom, že žalovaná bez odôvodnenia a primeranosti porušila základné práva žalobcov vrátane ich práva na ochranu vlastníckeho práva, podnikania a dobrej povesti.